Diari Oficial de la Generalitat Valenciana


Sumari del DOGV 4427, del 28-01-2003 (2003/436)

Informació pública de l'alternativa tècnica de programa d'actuació integrada per al desenvolupament de la unitat d'actuació 38, de Wurtz Casas del Sol, SL.
-----------------------------------------------------------------------------------------------------------------------------------------------------------

### Dades del document

Número de DOGV
:   4427

Data del DOGV
:   28-01-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/436


Organisme emissor
:   Notaria de Luis Aparicio Marbán

Tipus de document
:   Anunci

Informació pública de l'alternativa tècnica de programa d'actuació integrada per al desenvolupament de la unitat d'actuació 38, de Wurtz Casas del Sol, SL. [2003/F436]
  
Jo, Luis Aparicio Marban, notari del l'Il·lustre Col·legi de València, districte de Dénia, amb residència a Xàbia, done fe:
  
Que la mercantil Wurtz Casas del Sol, SL, amb domicili al Cap de la Nau, Urbanització La Plaça, 1-1, Xàbia (Alacant) i amb CIF B-53418125, m'ha requerit per a la protocol·lització d'una alternativa tècnica de programa d'actuació integrada per al desenvolupament de la unitat d'actuació 38, del sòl urbà. Hi adjunta la documentació composta del pla de reforma interior, l'avantprojecte d'urbanització i l'homologació sectorial modificativa, tot això a l'empara del que s'establix en l'article 44 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
De conformitat amb el que es disposa en els articles 46.3 i 48 de la citada llei se sotmet a informació pública la documentació esmentada, i es fa constar:
  
1. La notaria on està protocol·litzada la documentació és la d'Antonio Jiménez Clar, situada al carrer de l'Historiador Chabàs, 1, de Xàbia. Així mateix, s'ha depositat un exemplar de la dita documentació a l'Ajuntament de Xàbia.
  
2. El document d'homologació sectorial modificatiu se sotmet a informació pública pel termini d'un mes comptat a partir del dia següent al de la publicació del present edicte en el Diari Oficial de la Generalitat Valenciana, a fi que els interessats puguen examinar i formular les al·legacions que estimen pertinents.
  
Se sotmet igualment a exposició pública l'alternativa tècnica de programa, amb els restants documents, pel termini de 20 dies hàbils, a comptar des de la publicació d'este anunci en el Diari Oficial de la Generalitat Valenciana.
  
Durant el termini esmentat, qualsevol persona podrà comparéixer a la dita notaria per a obtindre còpia de l'acta de protocol·lització de l'alternativa tècnica o sol·licitar que li siga exhibida.
  
Així mateix, es podran consultar la documentació i l'expedient administratiu esmentats a l'Ajuntament de Xàbia, i es podran formular durant este termini tant al·legacions com alternatives tècniques a la proposta formulada.
  
3. Si durant el període d'exposició al públic de la primera iniciativa de programa, que s'efectuarà durant 20 dies, algú haguera iniciat una segona exposició d'una altra en competència amb aquella, es procedirà a la pròrroga de terminis regulat en l'article 46.4 per 20 dies addicionals, comptats des de la publicació de l'edicte en el citat diari oficial.
  
4. Les proposicions juridicoeconòmiques per a executar qualsevol de les alternatives que s'hagen formulat es presentarà durant els cinc dies hàbils següents al venciment de l'últim dels terminis d'exposició pública, amb la finalitat que hi haja transcorregut el període d'al·legacions de la totalitat de la documentació urbanística exposada al públic.
  
Finalitzat este termini, en la següent data hàbil tindrà lloc l'acte d'obertura de proposicions a l'Ajuntament de Xàbia.
  
5. Així mateix, mitjançant este anunci i en compliment del que s'establix en l'article 59.4 de la Llei 4/1999, s'avisa els titulars cadastrals del quals manquen o pogueren ser incompletes les seues dades d'identificació i/o domicili fiscal, als efectes del que es preveu en la present publicació.